Author: administrator
Last saved by: viktoria.radvanska
Company: Abyss

Predkladacia správa

Materiál sa predkladá na rokovanie vlády SR na základe návrhu podpredsedu vlády SR pre ľudské práva a národnostné menšiny Rudolfa Chmela na odvolanie a menovanie člena Rady na odškodnenie obetí holokaustu v SR (ďalej len “rada”).
 Na základe Dohody medzi vládou SR a Ústredným zväzom židovských náboženských obcí v SR, schválenej uznesením vlády SR č. 1027 z 18. septembra 2002, ako aj na základe článku 3, odseku /2/ Štatútu rady, troch členov rady vymenúva a odvoláva vláda SR na návrh podpredsedu vlády SR, ministra financií a ministra zahraničných vecí SR.
Odvolanie PhDr. Milici Jančulovej, PhD navrhol podpredseda vlády SR Rudolf Chmel vzhľadom na ukončenie jej pôsobenia vo funkcii generálnej riaditeľky sekcie ľudských práv a menšín Úradu vlády SR. Podpredseda vlády SR zároveň navrhuje za nového člena rady vymenovať generálneho riaditeľa sekcie ľudských práv a menšín Úradu vlády SR PhDr. Kálmána Petőcza.
V súlade s čl. 10 ods. 7 Smernice na prípravu a predkladanie materiálov na rokovanie vlády Slovenskej republiky materiál nebol predložený na medzirezortné pripomienkové konanie.Predložený materiál nemá vplyv na rozpočet verejnej správy, na zamestnanosť vo verejnej správe a na financovanie návrhu, vplyv na podnikateľské prostredie, sociálne vplyvy, vplyvy na životné prostredie ani vplyvy na informatizáciu spoločnosti.